pythainlp/thai-wiki-dataset-v3 huggingface dataset:
ลีริกา แอนเดอร์สัน

ลีริกา แอนเดอร์สัน-เบนต์ลีย์ (Lyrica Anderson-Bentley; เกิด 18 ธันวาคม ค.ศ. 1988) เป็นนักร้องและนักแต่งเพลงชาวอเมริกัน เธอเป็นลูกสาวของลีริกา แกร์เรตต์ อดีตสมาชิกวง The Ikettes
เธอออกอัลบั้มแรก เฮลโล เมื่อวันที่ 30 ตุลาคม ค.ศ. 2015
== ประวัติ ==
=== ชีวิตช่วงแรก ===
ลีริกา แอนเดอร์สัน-เบนต์ลีย์ เกิดเมื่อวันที่ 18 ธันวาคม ค.ศ. 1988 ในชิคาโก รัฐอิลลินอย หลังจากพี่สาวฝาแฝด ไอดา แอนเดอร์สัน เสียชีวิต บิดาของเธอก็ทิ้งครอบครัวไป แอนเดอร์สันเป็นนักร้องเสียงประสานให้แก่ เจนนิเฟอร์ โลเปซ ตั้งแต่เด็ก เธอแสดงพรสวรรค์ด้านดนตรี ด้วยการร้องเพลง "ไอวอนนาบีดาวน์" ของแบรนดี้ นอร์วูด ในงานประกวดแสดงความสามารถ ตอนกำลังศึกษาในชั้นมัธยมต้น
ต่อมา มารดาย้ายไปที่รัฐแคลิฟอร์เนีย เพื่อสานฝันงานดนตรีให้กับเธอ หลังจากนั้นไม่นานแอนเดอร์สันก็ได้เข้าสู่วงการเพลงในขณะที่ยังเป็นวัยรุ่น
== ผลงานเพลง ==
คิงมี (2012)
คิงมี 2 (2014)
เฮลโล (2015)
คริสต์มาสเบบี (2015)
นาชาเพิร์ล (2017)
== ผลงานการแสดง ==
=== ภาพยนตร์ ===
=== โทรทัศน์ ===
== อ้างอิง ==
==แหล่งข้อมูลอื่น ==
เว็บไซต์อย่างเป็นทางการ 
บุคคลที่เกิดในปี พ.ศ. 2531
บุคคลที่ยังมีชีวิตอยู่
นักร้องอเมริกัน
โรงเรียนขอนแก่นวิทยายน ๓

โรงเรียนขอนแก่นวิทยายน ๓ (Khonkaen Wittayayon 3 School) เดิมเป็นสาขาของโรงเรียนขอนแก่นวิทยายน ตั้งอยู่ที่ถนนมิตรภาพ ตำบลบ้านค้อ อำเภอเมืองขอนแก่น จังหวัดขอนแก่น
== ประวัติโรงเรียน ==
โรงเรียนขอนแก่นวิทยายน ๓ ตั้งขึ้นตามแผนพัฒนาการศึกษาแห่งชาติฉบับที่ 7 ระหว่างปี พ.ศ. 2535 ถึง พ.ศ. 2539 ได้จัดตั้งเป็นสาขาโรงเรียนขอนแก่นวิทยายน ที่ตำบลโนนท่อน อำเภอเมือง จังหวัดขอนแก่น โดยนายสวาท ภูคำแสน ผู้อำนวยการโรงเรียนขอนแก่นวิทยายน  ผู้ตรวจราชการกรมสามัญศึกษาเขตการศึกษา 9 และดำรงตำแหน่งอนุกรรมการกรมการข้าราชการครูในกรมสามัญศึกษาได้แต่งตั้งให้นายเทอดศักดิ์ สินธุศิริ อาจารย์ 2 ระดับ 6 โรงเรียนขอนแก่นวิทยายน เป็นหัวหน้าสาขาโรงเรียน โดยทางโรงเรียนได้ขอใช้ที่ดินของสำนักงานปฏิรูปที่ดินเพื่อการเกษตรกรรมจังหวัดขอนแก่น ที่ตำบลโนนท่อน อำเภอเมือง จังหวัดขอนแก่น เป็นสถานที่เรียนชั่วคราว
โรงเรียนขอนแก่นวิทยายน 3 ได้เปิดทำการเรียนการสอนวันแรก เมื่อวันที่ 18 พฤษภาคม พ.ศ. 2536  ในวันที่ 18 สิงหาคม 2540 โรงเรียนได้ย้ายจากที่เดิมมาทำการสอน ณ ที่ตั้งแห่งใหม่ตรงถนนมิตรภาพ กิโลเมตรที่ 19 ข้างอ่างเก็บน้ำซำจานเป็นวันแรก
ในวันที่ 10 สิงหาคม พ.ศ. 2540 โรงเรียนขอนแก่นวิทยายน ๓ ได้รับการประกาศจากกระทรวงศึกษาธิการให้เป็นโรงเรียนเอกเทศ
== อักษรย่อ ==
เนื่อยด้วยนักเรียนโรงเรียนขอนแก่นวิทยายน ๓ จะสวมเครื่องแบบที่เหมือนกับนักเรียนโรงเรียนขอนแก่นวิทยายน จึงทำให้โรงเรียนไม่ได้ใช้อักษรย่อ ข.ก.๓ แต่ใช้อักษรย่อ ข.ก. ตามโรงเรียนขอนแก่นวิทยายน ซึ่งจะต่างจากโรงเรียนขอนแก่นวิทยายน ๒ (สมาน สุเมโธ) ที่จะย่อว่า ข.ก.๒ เพราะมีเครื่องแบบเป็นของตัวเอง
== อ้างอิง ==
== แหล่งข้อมูลอื่น ==
เว็บไซต์หลักของโรงเรียนขอนแก่นวิทยายน ๓
โรงเรียนในจังหวัดขอนแก่น
โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
โรงเรียนที่ก่อตั้งในปี พ.ศ. 2536
สหภาพภูมิศาสตร์ระหว่างประเทศ

สหภาพภูมิศาสตร์ระหว่างประเทศ (International Geographical Union, Union Géographique Internationale) หรือเรียกย่อว่า ไอจียู (IGU) หรือ ยูจีไอ (UGI) คือสมาคมภูมิศาสตร์ระหว่างประเทศที่ก่อตั้งใน พ.ศ. 2465 จากการจัดประชุมภูมิศาสตร์ระหว่างประเทศซึ่งจัดขึ้นครั้งแรกที่เมืองแอนต์เวิร์ปใน พ.ศ. 2414 และในการประชุมครั้งต่อมาหลายครั้งได้นำไปสู่การจัดตั้งองค์กรถาวรในบรัสเซลส์ ประเทศเบลเยียม
สหภาพภูมิศาสตร์ระหว่างประเทศยึดระเบียบตามสภาวิทยาศาสตร์ระหว่างประเทศ (International Council for Science : ICSU) และสภาสังคมศาสตร์ระหว่างประเทศ (International Social Science Council : ISSC) ซึ่งถือเป็นผู้ประสานงานสำหรับองค์กรวิทยาศาสตร์ระหว่างประเทศ
== คณะกรรมการและคณะทำงานเฉพาะกิจ ==
ไอจียูทำหน้าที่ในการจัดตั้งคณะกรรมการและคณะทำงานเฉพาะกิจจำนวนหนึ่งซึ่งเกี่ยวข้องกับหัวข้อเฉพาะเรื่อง
คณะกรรมการตามหัวข้อ ประกอบด้วย วิธีการเฉพาะเรื่อง (เช่น ภูมิศาสตร์ประยุกต์), หัวเรื่อง (เช่น ภูมิอากาศวิทยา, สุขภาพและสิ่งแวดล้อม), ระเบียบวิธี (เช่น วิทยาการภูมิสารสนเทศ) และตัวอย่างเชิงพื้นที่ (เช่น แอ่งเมดิเตอร์เรเนียน) นอกจากนี้ยังมีคณะกรรมการสำหรับภูมิศาสตร์โอลิมปิกและการศึกษาภูมิศาสตร์อีกด้วย
คณะทำงานเฉพาะกิจทั้งสองประกอบด้วย "Young and Early-Career Geographers" และ "Centennial and Sesquicentennial"
== ไอจียูซีจีอี ==
ไอจียูซีจีอี (IGU-CGE) หรือคณะกรรมการการศึกษาภูมิศาสตร์ (Commission on Geographical Education) เป็นคณะกรรมการที่มุ่งเน้นถึงการศึกษาทางภูมิศาสตร์โดยเผยแพร่วารสารไออาร์จีดับเบิลอี (IRGEE journal) และจัดการประชุมประจำปี โดย "กฎบัตรระหว่างประเทศว่าด้วยการศึกษาทางภูมิศาสตร์" (International Charter on Geographical Education) ถือเป็นข้อตกลงระหว่างประเทศในแง่มุมต่าง ๆ ที่มีผลกระทบต่อโลก กฎบัตรใน พ.ศ. 2559 มีรายละเอียด เช่น คำถามการวิจัยทางการศึกษาทางภูมิศาสตร์ที่สำคัญและข้อแนะนำด้านนโยบาย นอกจากนี้กฎบัตรใน พ.ศ. 2535 ยังมีข้อมูลเกี่ยวกับคำถามทางภูมิศาสตร์ แนวคิดหลัก วิธีการ และการเลือกตัวอย่างเชิงพื้นที่.
== อ้างอิง ==
Kish, George (1992) "International Geographical Union: A Brief History" GeoJournal 26, No. 2:224-228 ISSN 0343-2521
Marie-Claire Robic, Anne-Marie Briend, Mechtild Rössler (eds.) (1996) Geographers to the world. The International Geographical Union and the International Geographical Congress Paris: L'Harmattan 
Dunbar, Gary S. (2001) Geography: Discipline, Profession and Subject since 1870: An International Survey Kluwer Academic Publishers  pg 36
Lidstone, John; Williams, Michael (2006) Geographical Education in a Changing World: Past Experience, Current Trends and Future Challenges Springer  pg 39
International Geographical Union (IGU)
Royal Irish Academy (RIA)
== แหล่งข้อมูลอื่น ==
สหภาพภูมิศาสตร์ระหว่างประเทศ
สหภาพภูมิศาสตร์ระหว่างประเทศ - คณะกรรมการแห่งชาติรัสเซีย 
สมาคมภูมิศาสตร์
สมาชิกสภาวิทยาศาสตร์ระหว่างประเทศ
องค์การระหว่างประเทศที่ตั้งอยู่ในประเทศเบลเยียม
บอร์ฆา มาโยรัล

บอร์ฆา มาโยรัล โมยา (Borja Mayoral Moya; เกิด 5 เมษายน ค.ศ. 1997) เป็นนักฟุตบอลชาวสเปน ปัจจุบันลงเล่นในตำแหน่งกองหน้าตัวเป้า ให้กับเฆตาเฟ สโมสรในลาลิกา
==อ้างอิง==
==แหล่งข้อมูลอื่น==
ข้อมูลส่วนตัวที่เว็บไซต์สโมสรฟุตบอลเรอัลมาดริด
นักฟุตบอลชาวสเปน
นักฟุตบอลเยาวชนทีมชาติสเปน
ผู้เล่นในลาลิกา
ผู้เล่นในบุนเดิสลีกา
ผู้เล่นในเซเรียอา
ผู้เล่นเฟาเอ็ฟเอ็ล ว็อลฟส์บวร์ค
ผู้เล่นสโมสรฟุตบอลเรอัลมาดริด
ผู้เล่นสมาคมกีฬาโรมา
ผู้เล่นเลบันเต อูเด
ผู้เล่นสโมสรฟุตบอลเฆตาเฟ
กองหน้าฟุตบอล
มาร์ลง ซังตุส

มาร์ลง ซังตุส ดา ซิลวา บาร์บอซา (Marlon Santos da Silva Barbosa; เกิดวันที่ 7 กันยายน ค.ศ. 1995) เป็นนักฟุตบอลชาวบราซิล ปัจจุบันลงเล่นในตำแหน่งเซ็นเตอร์แบ็ก ให้กับชัคตาร์ดอแนตสก์ ในยูเครนเนียนพรีเมียร์ลีก
==เกียรติประวัติ==
===สโมสร===
ฟลูมีเนงซี
ปรีไมราลีกา: 2016
บาร์เซโลนา
โกปาเดลเรย์: 2016–17
==แหล่งข้อมูลอื่น==
หน้าโปรไฟล์ที่เว็บไซต์ฟลูมีเนงซี 
หน้าโปรไฟล์ที่เว็บไซต์ ogol 
นักฟุตบอลชาวบราซิล
ผู้เล่นในลาลิกา
ผู้เล่นในเซกุนดาดิบิซิออน เบ
ผู้เล่นในเซเรียอา
ผู้เล่นในลีกเอิง
ผู้เล่นในกังเปโอนาตูบราซีเลย์รูแซรียีอา
ผู้เล่นสโมสรฟุตบอลบาร์เซโลนา
ผู้เล่นสโมสรฟุตบอลบาร์เซโลนาอัตเลติก
ผู้เล่นโอเฌเซ นิส
นักฟุตบอลต่างชาติในลีกสเปน
นักฟุตบอลต่างชาติในลีกอิตาลี
กองหน้าฟุตบอล
บุคคลจากดูกีจีกาเชียส
ธมลวรรณ กอบลาภธนากูล

ธมลวรรณ กอบลาภธนากูล หรือ ไอซ์ ธมลวรรณ เป็นนักร้องหญิงที่โด่งดังมาจากการ Cover เพลงผ่านทางยูทูบ ซึ่งมียอดเข้าชมมากถึง 100 ล้านวิว ปัจจุบันได้ออกซิงเกิลเดี่ยวภายใต้สังกัด ไอแอมมิวสิค และ ทรู แฟนเทเชีย เป็นต้น
== ประวัติ ==
ธมลวรรณ กอบลาภธนากูล (ชื่อเล่น: ไอซ์) หรือเป็นที่รู้จักในชื่อ ไอซ์ ธมลวรรณ เป็นนักร้องหญิงชาวไทย เกิดและเติบโตที่จังหวัดนครราชสีมา เมื่อวันที่ 8 มิถุนายน พ.ศ. 2541 เธอเริ่มประกวดร้องเพลงตั้งแต่วัยเด็ก และเริ่มเรียนร้องเพลงที่ โรงเรียนดนตรี บีสตาร์ Studio ในจังหวัดนครราชสีมา ไอซ์ ธมลวรรณ มีชื่อเสียงจากการโคฟเวอร์เพลงลงยูทูบ ในแชนแนล "B-Star Music" ซึ่งเป็นเพลงไทยทั้งหมด และมีผู้เข้าชมในแต่ละคลิปเป็นจำนวนมาก ภายหลังเธอเข้าประกวดมาสเตอร์คีย์ เวทีแจ้งเกิด และเวที เดอะวอยซ์ไทยแลนด์ ซีซั่นที่ 5
ไอซ์ ธมลวรรณ มีซิงเกิลแรกเป็นของตนเองในชื่อเพลง "งอน" ในสังกัดบี-สตาร์ ต่อด้วยเพลง "แค่นี้ที่ไม่ไหว" สังกัดSOFT House และเพลง "ช้า (Slow)" สังกัดMusic Camp เป็นต้น และมีผลงานเพลงอย่างต่อเนื่อง นอกจากนี้ยังมีผลงานการเดินสายแสดงคอนเสิร์ต และงานถ่ายแบบอีกด้วย
ด้านการศึกษา จบการศึกษาระดับชั้นมัธยมศึกษา โรงเรียนบุญวัฒนา จังหวัดนครราชสีมา  ปัจจุบันกำลังศึกษาในระดับปริญญาตรี คณะดุริยางคศาสตร์ มหาวิทยาลัยศิลปากร ชั้นปีที่ 4
== ผลงาน ==
=== เพลงเดี่ยว ===
เพลง "งอน" สังกัด บี-สตาร์ (พ.ศ. 2558)
เพลง "แค่นี้ที่ไม่ไหว" สังกัด SOFT House (พ.ศ. 2559)
เพลง "ช้า (Slow)" สังกัด Music Camp (พ.ศ. 2559)
เพลง "ไม่ใช่เพราะใคร" สังกัด True Fantasia (พ.ศ. 2560) , (โปรเจกต์ "love status” เพลงรัก...ที่ไม่รัก")
เพลง "โสดกระปริบกระปรอย" สังกัด iam (พ.ศ. 2560)
เพลง "แอบคิด" (พ.ศ. 2562)
เพลง "minimal love (น้อย... แต่มาก)" สังกัด iam (พ.ศ. 2562)
เพลง "ปล่อยมือ" สังกัด iam (พ.ศ. 2562)
เพลง “เพลงที่เธอต้องฟัง” สังกัด SOFT House (พ.ศ. 2563)
เพลง “เพราะรักคือรัก”  ประกอบรายการ Club Friday Show (พ.ศ. 2563)
เพลง "แม่พระ" (โปรเจกต์ "One Week One Song") (พ.ศ. 2563)
เพลง “อยากจะรู้” ประกอบละครเรื่อง แม่ครัวคนใหม่ (พ.ศ. 2564)
เพลง "ไม่ใช่ของตาย" May I feat. ไอซ์ ธมลวรรณ (พ.ศ. 2564)
เพลง "ยังเป็นฉันหรือเปล่า (Are you still mine?)" (พ.ศ. 2565)
เพลง "ผู้ชมไกลๆ" (พ.ศ. 2565)
เพลง "วันของเรา" ประกอบละครเรื่อง รักในรอยลวง (พ.ศ. 2566)
=== เพลงที่ร่วมร้อง ===
เพลง "มีแฟนยัง" ศิลปิน Lotte Thakorn ft. ไอซ์ ธมลวรรณ (พ.ศ. 2560)
เพลง "เหงาล่ะ" ร่วมกับ PONCHET (พ.ศ. 2565)
== อ้างอิง ==
บทสัมภาษณ์ "ไอซ์ ธมลวรรณ" เจาะลึกเส้นทางการเป็นนักร้องที่เคยต้องเสียน้ำตา
[สัมภาษณ์ ไอซ์ ธมลวรรณ : แค่คนบ้าร้องเพลง ไม่ใช่เน็ตไอดอล]
"ไอซ์ ธมลวรรณ" ก้าวแรกสู่ศิลปินเต็มตัว
== แหล่งข้อมูลอื่น ==
http://www.facebook.com/tamonwan.koblaptanakul (เฟซบุคส่วตัวของ ไอซ์ ธมลวรรณ)
http://www.facebook.com/tamonwanfc (เฟซบุคแฟนเพจของ ไอซ์ ธมลวรรณ)
http://www.facebook.com/Bstarfanpage (เฟซบุคแฟนเพจ B Star Music School)
http://www.instagram.com/icetamonnn (อินสตาแกรมของ ไอซ์ ธมลวรรณ @icetamonnn)
https://www.facebook.com/iamasiamofficial (เฟซบุคแฟนเพจค่าย Yes IAM ชื่อเดิมค่าย i am)
บุคคลจากจังหวัดนครราชสีมา‎
นักร้องหญิงชาวไทย
ยูทูบเบอร์ชาวไทย
บุคคลจากคณะดุริยางคศาสตร์ มหาวิทยาลัยศิลปากร
พุทธศาสนิกชนชาวไทย
เตียวเสียน

เตียวเสียน มีชื่อในภาษาจีนกลางว่า เตียวฉาน  เป็นหนึ่งในสี่ยอดพธูของจีนโบราณ เตียวเสียนต่างจากสาวงามคนอื่นอีกสามคนด้วยเหตุที่ไม่มีหลักฐานที่ยืนยันการมีตัวตนอย่างแน่ชัด เตียวเสียนจึงเป็นตัวละครสมมุติในนิยาย เตียวเสียนเป็นที่รู้จักจากบทบาทในนิยายอิงประวัติศาสตร์ในศตวรรษที่ 14 เรื่อง สามก๊ก ซึ่งมีเนื้อเรื่องอิงจากเหตุการณ์ช่วงปลายราชวงศ์ฮั่นตะวันออกและยุคสามก๊ก ในนิยายเตียวเสียนมีสัมพันธ์กับขุนศึกลิโป้และกระตุ้นให้ลิโป้ทรยศและสังหารพ่อบุญธรรมคือตั๋งโต๊ะขุนศึกทรราช เตียวเสียนมีฉายานามว่า "จันทร์หลบโฉมสุดา" (จีน: 闭月 พินอิน: bì yuè) ซึ่งหมายถึง "ความงามที่ทำให้แม้แต่ดวงจันทร์ยังต้องหลบเลี่ยงให้"
บันทึกทางประวัติศาสตร์ของจีนระบุว่าลิโป้ลอบมีสัมพันธ์กับสาวใช้คนหนึ่งของตั๋งโต๊ะ แล้วเกรงกลัวว่าตั๋งโต๊ะจะรู้ความจริง จึงกลายเป็นหนึ่งในเหตุผลที่ลิโป้ทรยศและสังหารตั๋งโต๊ะในปี ค.ศ. 192 อย่างไรก็ตามชื่อของสาวใช้คนนั้นไม่ได้ถูกบันทึกไว้ในประวัติศาตร์
== ประวัติ ==
เตียวเสียนเป็นหญิงรับใช้ที่พ่อแม่ตายแต่ยังเล็ก ได้อ้องอุ้นรับมาชุบเลี้ยง ปรากฏตัวครั้งแรกเมื่ออายุ 16 ปี ยามที่อ้องอุ้นถอนหายใจด้วยห่วงใยในสถานการณ์บ้านเมืองยามดึก แล้วออกมาพบเตียวเสียนนั่งร้องไห้กับเดือนอยู่ อ้องอุ้นถามว่า นังหนู ร้องไห้ด้วยเหตุใด อกหักเพราะความรักล่ะสิ เตียวเสียนตอบว่า มิได้  นางร้องไห้เพราะสงสารอ้องอุ้นที่เหมือนบิดาตนกลุ้มใจ เมื่ออ้องอุ้นได้เห็นโฉมหน้าของเตียวฉานอย่างชัดเจนแล้วจึงอุทานว่า แผ่นดินมีคนมาช่วยแล้ว
อ้องอุ้นวางแผนให้เตียวเสียนใช้มารยาหญิงทำให้ตั๋งโต๊ะและลิโป้แตกคอกันจนฆ่ากันเองในที่สุด  โดยจะยกให้แก่ลิโป้ก่อน แล้วจึงยกให้ตั๋งโต๊ะ  ซึ่งสุดท้ายทุกอย่างก็เป็นไปตามแผนที่อ้องอุ้นวางไว้ทุกประการ และหลังจากตอนนี้แล้ว เตียวเสียนก็ไปเป็นภรรยาคนที่สองของลิโป้ แต่การตายของเตียวเสียนก็ไม่ปรากฏแน่ชัด ตามในฉบับของสามก๊กของเจ้าพระยาพระคลัง(หน)บอกว่านางได้หายตัวไปหลังจากลิโป้ได้สังหารตั๋งโต๊ะ ในปัจจุบันมีการวิเคราะห์ว่า เตียวเสียนแตกต่างจากหญิงงามอีกสามคนในจำนวนหญิงงามสี่แผ่นดินของจีน เนื่องจากไม่ได้รับการยืนยันว่ามีตัวตนจริงในประวัติศาสตร์ จึงเชื่อว่าไม่มีตัวตนจริง แต่ก็เชื่อว่าผู้แต่งได้แรงบันดาลใจมาจากหญิงงามอีกคนหนึ่งที่มีตัวตนจริง ที่เป็นเงื่อนไขที่ทำให้ลิโป้ต้องฆ่าเต๊งหงวน บิดาบุญธรรมของตน กระทั่งเดือนสิงหาคม ค.ศ. 2022 ได้มีการค้นพบสุสานของผู้หญิงคนหนึ่งที่นครเฉิงตู โดยสันนิษฐานว่าเป็นสุสานของเตียวเสียน
==ในวีดีโอเกม==
เตียวเสียนเป็นตัวละครฮีโร่ในเกม RoV โดยใช้ชื่อว่า Diao Chan เป็นฮีโร่ตำแหน่ง เมจ
เตียวเสียนเป็นตัวละครบังคับได้ในเกม tale of legends เรียกข้าว่าตำนาน มีพลังลับชื่อว่า ดอกบัวอัคคี
เตียวเสียนเป็นตัวละครหลักใน เกม dynasty warriors
เตียวเสียนเป็นตัวละครฮีโร่ในเกม Magic Rush Heroes โดยใช้ชื่อว่า Diao Chan เป็นฮีโร่ตำแหน่ง เมจ
เตียวเสียนเป็นตัวละครสาวงามในเกม Lord and Beauties เป็นสาวงามติดตามแม่ทัพลิโป้
== ดูเพิ่ม ==
รายชื่อบุคคลในยุคสามก๊ก
สี่หญิงงามแห่งแผ่นดินจีน
==อ้างอิง==
ตัวละครสมมติในยุคสามก๊ก
ตัวละครชาวราชวงศ์ฮั่น
คณะกรรมการโอลิมปิกและพาราลิมปิกสหรัฐ

คณะกรรมการโอลิมปิกสหรัฐ (United States Olympic Committee, USOC) เป็นหน่วยงานภายใต้ความดูแลของคณะกรรมการโอลิมปิกสากล มีสำนักงานใหญ่ตั้งอยู่ในโคโลราโดสปริงส์ รัฐโคโลราโด สหรัฐ
มีหน้าที่จัดส่งและนำคณะนักกีฬาเข้าร่วมการแข่งขันกีฬาโอลิมปิกและกีฬาระดับภูมิภาค ระดับทวีป หรือระดับโลกซึ่งรับรองโดยคณะกรรมการโอลิมปิกสากล นอกจากนั้นยังเป็นหน่วยงานที่รับผิดชอบต่อการปฏิบัติใด ๆ ของคณะนักกีฬาและเจ้าหน้าที่ประจำทีมที่เข้าร่วมการแข่งขันดังกล่าวด้วย
== คณะกรรมการพาราลิมปิกสหรัฐ ==
คณะกรรมการพาราลิมปิกสหรัฐ (U.S. Paralympics) เป็นหน่วยงานภายใต้ความดูแลของคณะกรรมการพาราลิมปิกสากล มีสำนักงานใหญ่ตั้งอยู่ในโคโลราโดสปริงส์ รัฐโคโลราโด สหรัฐ
มีหน้าที่จัดส่งและนำคณะนักกีฬาเข้าร่วมการแข่งขันกีฬาพาราลิมปิกและกีฬาระดับภูมิภาค ระดับทวีป หรือระดับโลกซึ่งรับรองโดยคณะกรรมการพาราลิมปิก นอกจากนั้นยังเป็นหน่วยงานที่รับผิดชอบต่อการปฏิบัติใด ๆ ของคณะนักกีฬาและเจ้าหน้าที่ประจำทีมที่เข้าร่วมการแข่งขันดังกล่าวด้วย
== ดูเพิ่ม ==
ประเทศลาวในโอลิมปิก
ประเทศลาวในแพนอเมริกันเกมส์
== อ้างอิง ==
== แหล่งข้อมูลอื่น ==
คณะกรรมการโอลิมปิกแห่งชาติลาว
www.teamusa.org/US-Paralympics
องค์การที่ก่อตั้งในปี พ.ศ. 2437
สหรัฐ
จูเลีย ไมเคิลส์

จูเลีย คาริน คาวาสโซส์ (Julia Carin Cavazos; เกิด 13 พฤศจิกายน ค.ศ. 1993) หรือชื่อในวงการคือ จูเลีย ไมเคิลส์ (Julia Michaels) เป็นนักร้องและนักแต่งเพลงชาวอเมริกันจากแดเวนพอร์ต รัฐไอโอวา เธอเริ่มมีชื่อเสียงในปี ค.ศ. 2017 หลังจากออกซิงเกิลเปิดตัว "อิสชู" (Issues) ซึ่งขึ้นสูงสุดอันดับที่สิบเอ็ดบนชาร์ต บิลบอร์ด ฮอต 100 และได้รับการรับรองระดับแพลตินัมสองครั้งจากสมาคมผู้ประกอบกิจการเพลงของสหรัฐอเมริกา (RIAA)
ไมเคิลส์ถูกเสนอเข้าชิงรางวัลแกรมมี่สามครั้ง, เอ็มทีวีวิดีโอมิวสิกอะวอดส์, บิลบอร์ดมิวสิกอะวอดส์ และอเมริกันมิวสิกอะวอดส์ อย่างละหนึ่งครั้ง
== อ้างอิง ==
== แหล่งข้อมูลอื่น ==
จูเลีย ไมเคิลส์ ที่สปอติฟาย
บุคคลที่เกิดในปี พ.ศ. 2536
บุคคลที่ยังมีชีวิตอยู่
นักร้องอเมริกัน
นักร้องป็อปหญิงชาวอเมริกัน
นักแต่งเพลงหญิงชาวอเมริกัน
กำปงจาม (เมือง)

กำปงจาม หรือ ก็อมป็วงจาม (ក្រុងកំពង់ចាម) เป็นเมืองศูนย์กลางของจังหวัดกำปงจาม ประเทศกัมพูชา มีประชากร 41,468 คน (ค.ศ. 2010) ตั้งอยู่ริมแม่น้ำโขง อยู่ห่างจากพนมเปญไปทางทิศตะวันออกเฉียงเหนือ 124 กิโลเมตร สามารถเดินทางได้ทั้งทางถนนและทางน้ำ โดยใช้เวลาเดินทางจากพนมเปญมายังกำปงจาม 2 ชั่วโมงครึ่ง เมืองนี้สามารถเชื่อมต่อกับอำเภอตะบงขะมำโดยสะพานกีซูนา
== ภูมิอากาศ ==
ลักษณะภูมิอากาศแบบร้อนชื้น ฤดูร้อนจะมีฝนตกหนักมาก อุณหภูมิเฉลี่ย 27.7 องศาเซลเซียส ปริมาณน้ำฝนเฉลี่ย 1722 มิลลิเมตร
== ดูเพิ่ม ==
ชาวจาม
ภาษาจาม
จังหวัดกำปงจาม
รายชื่อนครในประเทศกัมพูชา
== อ้างอิง ==
== แหล่งข้อมูลอื่น ==
จังหวัดกำปงจาม
เมืองในประเทศกัมพูชา
กำปงฉนัง (เมือง)

กำปงฉนัง หรือ ก็อมป็วงชนัง (ក្រុងកំពង់ឆ្នាំង)  เป็นเมืองศูนย์กลางของจังหวัดกำปงฉนัง ประเทศกัมพูชา อยู่ทางตะวันตกของโตนเลสาบ เป็นเมืองท่าที่สำคัญ เชื่อมต่อกับพนมเปญได้โดยทางหลวงแผ่นดินและทางรถไฟ มีสถานที่สำคัญคือพนมกงเร พืชเศรษฐกิจที่สำคัญคือข้าว และมีการทำอาชีพตกปลากันมากในช่วงฤดูมรสุม

== ประชากร ==
ส่วนใหญ่ของจังหวัดเป็นพื้นที่ชนบท ประชากร 44.3% อายุต่ำกว่า 14 ปี โดย 58.9% ของประชากรได้รับการศีกษา ในจำนวนนี้ 67.4% เป็นผู้ชายและ 51.6% เป็นผู้หญิง อัตราการว่างงานคือ 3.1% ซึ่งเป็นผู้ชาย 2.9% และผู้หญิง 3.2% ผู้คนจำนวนมากที่อาศัยอยู่ในเมืองนี้มีเชื้อสายเวียดนามโดยส่วนใหญ่ประกอบอาชีพประมง เช่นเดียวกับกลุ่มชาติพันธุ์จาม แต่ประชากรส่วนใหญ่ของจังหวัดเป็นกลุ่มชาติพันธุ์เขมร
== อ้างอิง ==
== แหล่งข้อมูลอื่น ==
กำปงฉนัง
Kampong Chhang ที่ the Cambodia National and Provincial Resources Data Bank
ข้อมูลท่องเที่ยว 
รวมรูปภาพ
จังหวัดกำปงฉนัง
เมืองในประเทศกัมพูชา
ดับเบิลยูดับเบิลยูอี ทูโอไฟว์ ไลว์ฟ

ดับเบิลยูดับเบิลยูอี ทูโอไฟว์ ไลว์ฟ (WWE 205 Live) เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) โดยเป็นรายการที่แยกออกมาเป็นการปล้ำของนักมวยปล้ำรุ่นครุยเซอร์เวทโดยเฉพาะ ซึ่งนักมวยปล้ำทุกคนที่ปล้ำในรายการนี้จะต้องมีน้ำหนักอยู่ที่ไม่เกิน 205 ปอนด์
โดยรายการ ทูโอไฟว์ ไลว์ฟ จะออกอากาศทุกคืนวันอังคาร หลังจบรายการ สแมคดาวน์ ไลว์ฟ และ ทอล์คกิ้ง สแมค เวลา 4 ทุ่มตรง ตามเวลาของอเมริกา โดยภายหลังได้ย้ายเวลาออกอากาศไปเป็น 5 ทุ่มตรงจนถึงช่วงเดือนกรกฎาคม 2017
==ประวัติรายการ==

รายการจะคัดเอานักมวยปล้ำจากผู้เข้าแข่งขันในรายการ ครุยเซอร์เวท คลาสสิค ทัวร์นาเม้นท์ และคนอื่นๆที่เพิ่งเซ็นสัญญาเพิ่มเข้ามาใหม่ก็จะเข้ามาเป็นนักมวยปล้ำแบบฟูลไทม์ในรุ่นครุยเซอร์เวท ดับเบิลยูดับเบิลยูอี ซึ่ง ทริปเปิล เอช นักมวยปล้ำชื่อดังและเจ้าหน้าที่ฝ่ายบริหารและการผลิตคนปัจจุบัน ได้กล่าวว่า รายการได้ถูกออกแบบมาเพื่อแสดงจุดเด่นของลีคนี้โดนเฉพาะ ซึ่งจะมีความโดดเด่นและเป็นเอกลักษณ์ของเฉพาะตัวเมื่อเทียบรายการอื่นของดับเบิลยูดับเบิลยูอี
โดยในรายการ รอว์ นั้น ก็จะมีช่วงเวลาของการปล้ำและเนื้อเรื่องของนักมวยปล้ำรุ่นครุยเซอร์เวทโดยเฉพาะ นับตั้งแต่ที่มีการแยกค่าย รอว์ กับ สแมคดาวน์ ไลว์ฟ ในปี 2016 ซึ่งหลังจากที่มีรายการ ทูโอไฟว์ ไลว์ฟ ออกอากาศตามมา นักมวยปล้ำรุ่นครุยเซอร์เวทก็จะปรากฏตัวได้ทั้งในรายการ รอว์ และ ทูโอไฟว์ ไลว์ฟ อีกทั้งยังไปปรากฏตัวในรายการ เอ็นเอ็กซ์ที ได้เป็นครั้งคราวอีกด้วย
รายการ ทูโอไฟว์ ไลว์ฟ ออกอากาศครั้งแรกในวันที่ 29 พฤศจิกายน 2016 โดยคู่เอกในคืนวันนั้นเป็นการปล้ำระหว่าง ริช ซวอนน์ ปะทะ ดิ ไบรอัน เคนดริก ชิงดับเบิลยูดับเบิลยูอีครุยเซอร์เวทแชมเปียนชิป โดยซวอนน์สามารถเอาชนะและกระชากแชมป์จาก เคนดริก ไปได้
== อ้างอิง ==
กำปงธม (เมือง)

กำปงธม หรือ ก็อมป็วงทม (ក្រុងកំពង់ធំ; ) เป็นเมืองศูนย์กลางของจังหวัดกำปงธม ประเทศกัมพูชา ตั้งอยู่ริมแม่น้ำสตึงแสน เป็นเมืองทางผ่านบนทางหลวงหมายเลข 6 ระหว่างพนมเปญและเสียมราฐ กำปงธมมีแม่น้ำผ่ากลางเมือง โดยมีโรงเรียนมัธยมอยู่ฝั่งเหนือ และมีตลาดอยู่ฝั่งใต้
กำปงธม มีเพื่อนบ้านคือเมืองสตึงแสน (ក្រុងស្ទឹងសែន) ซึ่งตั้งอยู่ทางทิศใต้ และยังเป็นอำเภอในจังหวัดกำปงธม นอกจากนี้ยังมีสถานที่ท่องเที่ยวสำคัญคือ เจดีย์ลอยน้ำ (វត្ត ក្ដីអណ្ដែត) และวงเวียนรูปปั้นช้างต่อสู้กับเสือ
== อ้างอิง ==
เมืองในประเทศกัมพูชา
จังหวัดกำปงธม
อสิ มะหะมัดยังกี

นายแพทย์ อสิ มะหะมัดยังกี (เกิด 10 พฤษภาคม พ.ศ. 2501) สมาชิกสภาผู้แทนราษฎรจังหวัดสตูล 2 สมัย
== ประวัติ ==
นายแพทย์อสิ มะหะมัดยังกี เกิดเมื่อวันที่ 10 พฤษภาคม พ.ศ. 2501 เป็นบุตรคนโตของ Mr.Mahamadyankee สัญชาติอังกฤษ กับนางไซหนับ มะหะมัดยังกี มีพี่น้อง 2 คน สำเร็จการศึกษาปริญญาตรี แพทยศาสตรบัณฑิต จาก มหาวิทยาลัยสงขลานครินทร์
== การทำงาน ==
นายแพทย์อสิ เคยตำรงตำแหน่งเป็นหัวหน้ากลุ่มงานเวชกรรมสังคมที่โรงพยาบาลสตูล ก่อนที่จะไปดำรงตำแหน่งเป็นผู้อำนวยการโรงพยาบาลสุไหงปาดี จังหวัดนราธิวาส ตามลำดับ
== งานการเมือง ==
นายแพทย์อสิ ได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้ง พ.ศ. 2548 สังกัดพรรคประชาธิปัตย์ และได้รับเลือกรวม 2 สมัย
ในปี พ.ศ. 2561 เข้าย้ายเข้าสังกัดพรรคไทยรักษาชาติ
=== สมาชิกสภาผู้แทนราษฎร ===
นายแพทย์อสิ มะหะมัดยังกี ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสตูล สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสตูล สังกัดพรรคประชาธิปัตย์
== เครื่องราชอิสริยาภรณ์ ==
== อ้างอิง ==
บุคคลจากอำเภอควนกาหลง
ชาวไทยเชื้อสายมลายู
มุสลิมชาวไทย
แพทย์ชาวไทย
นักการเมืองไทย
สมาชิกสภาผู้แทนราษฎรจังหวัดสตูล
พรรคประชาธิปัตย์
พรรคไทยรักษาชาติ
บุคคลจากคณะแพทยศาสตร์ มหาวิทยาลัยสงขลานครินทร์
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
กฤษกร กนกธร

กฤษกร กนกธร ชื่อเดิม วุฒิภัทร โอภาสตระกูล ชื่อเล่น ตงตง (เกิดวันที่ 27 กันยายน พ.ศ. 2538) ปัจจุบันอยู่ในสังกัด เดอะ วัน เอ็นเตอร์ไพรส์ เริ่มเข้าสู่วงการบันเทิงจากการเข้าร่วมประกวดรายการ เดอะสตาร์ ค้นฟ้าคว้าดาว ปี 12 โดยเข้ารอบเป็น 8 คนสุดท้าย ตกรอบเป็นคนแรกของซีซั่น แต่ด้วยออร่าความหล่อและฝีมือการแสดงของเขา ทำให้หลังจากนั้นก็ได้มีผลงานถ่ายแบบ โฆษณา และเล่นมิวสิกวิดีโอต่าง ๆ มากมาย จนโด่งดัง
== ประวัติ ==
กฤษกร กนกธร (ชื่อเล่น : ตงตง) เกิดเมื่อวันที่ 27 กันยายน พ.ศ. 2538 ตงตงจบการศึกษาชั้นมัธยมศึกษา จากโรงเรียนสาธิตมหาวิทยาลัยมหาสารคาม จบการศึกษาระดับปริญญาตรี ภาควิชาวิทยุโทรทัศน์กระจายเสียง คณะนิเทศศาสตร์ มหาวิทยาลัยกรุงเทพ สำหรับงานอดิเรกของตงตง คือการเล่นฟุตบอล โดยมีสุกฤษฎิ์ วิเศษแก้ว และ ภาคิน คำวิลัยศักดิ์ เป็นต้นแบบของเขา
==ชีวิตส่วนตัว==
เขาเคยคบหากับเบสท์ รักษ์วนีย์ คำสิงห์ บุตรสาวของ สมรักษ์ คำสิงห์ ตั้งแต่ปี 2564 - 2566 ปัจจุบันโสด
== ผลงาน ==
=== ละครโทรทัศน์ ===
ละครโทรทัศน์ทั้งหมดออกอากาศทางช่องวัน 31
{|class="wikitable"
! ปี พ.ศ. !! เรื่อง !! บทบาท
|-
| rowspan= "1" align="center"| 2561 || align="center"| สายรัก สายสวาท|| align="center"| ภูบดี นภาธร
|-
| rowspan = "2" align="center"| 2562 || align="center"|สาวน้อยร้อยล้านวิว || align="center"| อนาวิล ชัยวัฒน์รุ่งเรืองกิจ
|-
|  align="center" | 4 เทพผู้พิทักษ์ || align="center" | พีระวัช ภิญรส (พี) / เทพปฐพี (ดิน)
|-
| 2563 || align="center"|สูตรรักแซ่บอีหลี || align="center"|คิริน ภิรมย์พรกุล
|-
| 2564 || align="center"|วันทอง || align="center"|พลายงาม / จมื่นไวยวรนาถ
|-
| rowspan="2" align="center"|2565 || align="center"|กู้ภัยหัวใจสู้ || align="center"|ร.ต.ท.เพชรกล้า แสงอัมพร (สารวัตรเพชรกล้า)
|-
|  align="center"|คุณชาย || align="center"|ศุภการ วิเศษทรงคุณ (หยาง)
|-
|}
=== ซีรีย์ ===
| rowspan="2" align="center"| 2559 || align="center"| Lady Boy Friends The Series เพื่อนกัน มันส์ดี || align="center"|  บอส
|-
|align="center"| เราเกิดในรัชกาลที่ ๙ เดอะซีรีส์ ตอนเด็กแว้น || align="center"| แฟนของอิง
|-
| rowspan="1" align="center"| 2561 || align="center"| เมืองมายา Live ตอน สายเลือดมายา|| align="center"| อธิวัฒน์ พึ่งในจิต (เอิร์ธ)
|-
| rowspan="1" align="center"| 2565 || align="center"| My Sassy Princess เจ้าหญิง 2022 ตอน The Poisoned Apple สโนไวท์ 2022 || align="center"| เกียรติภัทร (พลุ)
|-
|}
=== ซิตคอม ===
| rowspan="1" align="center"| 2559 - 2561|| align="center"| บางรักซอย 9/1 || align="center"| ชัดแจ้ง ตรีทิพย์ศิริ (แจ้ง)
|-
|}
=== เพลง ===
==== มิวสิกวิดีโอ ====
พ.ศ. 2565 เจ้าหญิง Ost.My Sassy Princess เจ้าหญิง 2022 - มารี เออเจนี เลอเลย์ (One Music (ชื่อเดิม : Exact Music)/YouTube:ช่อง one31) คู่กับ แพรวา บุนนาค
== รางวัล ==
== อ้างอิง ==
== แหล่งข้อมูลอื่น ==
เดอะสตาร์ ค้นฟ้าคว้าดาว
นักแสดงชายชาวไทย
นักร้องชายชาวไทย
นักแสดงละครโทรทัศน์ชายชาวไทย
บุคคลจากจังหวัดมหาสารคาม
บุคคลจากโรงเรียนสาธิตมหาวิทยาลัยมหาสารคาม
บุคคลจากคณะนิเทศศาสตร์ มหาวิทยาลัยกรุงเทพ
นักแสดงจากจังหวัดมหาสารคาม
นักแสดงชายจากจังหวัดมหาสารคาม
นักแสดงชายชาวไทยในศตวรรษที่ 21
สันยุกตปรานต์

สันยุกตปรานต์ (संयुक्त प्रान्त สนฺยุกฺต ปฺรานฺต; United Provinces: UP) เป็นมณฑล (province) หนึ่งในบริติชราช ซึ่งต่อมาคือ ประเทศอินเดียที่ได้รับอิสรภาพ
== ประวัติ ==
มณฑลนี้เกิดขึ้นเมื่อวันที่ 1 เมษายน ค.ศ. 1937 โดยเป็นผลมาจากการย่อชื่อมณฑล "สันยุกตปรานต์อาคราและอวัธ" (संयुक्त प्रान्त आगरा व अवध สนฺยุกฺต ปฺรานต อาครา ว อวธ; United Provinces of Agra and Oudh) มีพื้นที่โดยประมาณเท่ากับรัฐอุตตรประเทศและรัฐอุตตราขัณฑ์ในปัจจุบันประสมกัน
===การปกครองตนเอง===
หลังจากที่พระราชบัญญัติการปกครองอินเดีย ค.ศ. 1935 (Government of India Act, 1935) ขยายสภานิติบัญญัติและอำนาจการปกครองตนเองให้แก่มณฑล และมีการเลือกตั้งใน ค.ศ. 1937 แล้ว พรรคคองเกรสแห่งชาติอินเดีย (Indian National Congress) ได้เสียงข้างมากในสภานิติบัญญัติของมณฑล แต่ไม่ยอมจัดตั้งรัฐบาล ดังนั้น ในวันที่ 1 เมษายน ค.ศ. 1937 จึงมีการเชิญนวาพแห่งฉัตรี (Nawab of Chhatari) มาจัดตั้งรัฐบาลเสียงข้างน้อยไปพลางก่อน
ในเดือนกรกฎาคม ค.ศ. 1937 พรรคคองเกรสฯ กลับยอมรับตำแหน่ง แฮร์รี แกรแฮม เฮก (Harry Graham Haig) ผู้ว่าการมณฑล จึงเชิญบัณฑิตโควินท์ พัลลัภ ปันต์ (Govind Ballabh Pant) มาจัดตั้งรัฐบาล
ครั้น ค.ศ. 1939 ผู้ดำรงตำแหน่งบริหารมณฑลจากพรรคคองเกรสฯ ลาออกทั้งหมด เป็นผลให้ผู้ว่าการมณฑลต้องเข้ามาควบคุมการบริหารโดยตรง จน ค.ศ. 1945 รัฐบาลบริติชสั่งให้มีการเลือกตั้งสมาชิกสภานิติบัญญัติมณฑล และใน ค.ศ. 1946 พรรคคองเกรสฯ ได้เสียงข้างมากจากการเลือกตั้งอีกครั้ง และปกครองมณฑลเรื่อยมาภายใต้การนำของบัณฑิตปันต์ แม้ประเทศอินเดียจะได้รับอิสรภาพจากประเทศอังกฤษใน ค.ศ. 1947 แล้ว
===หลังได้รับอิสรภาพ===
หลังจากประเทศอินเดียได้รับอิสรภาพใน ค.ศ. 1947 แล้ว มีการรวมรัฐมหาราชาจำนวนสามรัฐ คือ รามปุร (Rampur), พนารัส (Banares), และติห์รี-กะธ์วาล (Tehri-Garwal) เข้ากับมณฑล ต่อมาในวันที่ 25 มกราคม ค.ศ. 1950 มีการกำหนดให้เรียกมณฑลนี้ว่า รัฐอุตตรประเทศ ครั้น ค.ศ. 2000 มีการแยกภูมิภาคอุตตราญจัล (Uttaranchal) ออกไปเป็นรัฐอุตตราขัณฑ์
==อ้างอิง==
==ดูเพิ่ม==
เขตปกครองและมณฑลของบริติชอินเดีย
รัฐสิ้นสภาพในประเทศอินเดีย
สวายเรียง (เมือง)

สวายเรียง หรือ ซวายเรียง (ស្វាយរៀង) เป็นเมืองศูนย์กลางของจังหวัดสวายเรียง ประเทศกัมพูชา ตัวเมืองแบ่งออกเป็น 4 ขุม (khum) และ 18  พุม (phum) เป็นเมืองที่เชื่อมต่อระหว่างกรุงพนมเปญและนครโฮจิมินห์ ประเทศเวียดนามโดยมีทางหลวงหมายเลข 1 เป็นเส้นทางเชื่อมต่อ และเป็นที่ตั้งของมหาวิทยาลัยสวายเรียง
เมืองในประเทศกัมพูชา
จังหวัดสวายเรียง
แกบ (เมือง)

กรุงแกบ (ក្រុងកែប) เป็นเมืองศูนย์กลางของจังหวัดแกบ ทางตอนใต้ของประเทศกัมพูชา มีสถานที่สำคัญคือ อุทยานแห่งชาติแกบ ตัวเมืองมีประชากร 35,990 คน ส่วนใหญ่ประกอบอาชีพประมง และเป็นสถานที่ท่องเที่ยวทางทะเล ที่มีอาณาเขตติดต่อกับทะเลอ่าวไทย
==อ้างอิง==
เมืองในประเทศกัมพูชา
จังหวัดแกบ